અમદાવાદઃ નટખટ નંદલાલ, રાધાના શ્યામ અને ભક્તોના ભગવાન શ્રીકૃષ્ણના જન્મદિવસની તૈયારી સમગ્ર દેશમાં ચાલી રહી છે. આ વખતે શ્રીકૃષ્ણની 5245મી જયંતી છે. માન્યતા છે કે ભગવાન શ્રીકૃષ્ણનો જન્મ ભાદ્રપદ એટલે કે ભાદરવા મહિનાના કૃષ્ણ પક્ષની આઠમે થયો હતો. જોકે આ વર્ષે કૃષ્ણ જન્માષ્ટમીની તારીખ બાબતે લોકોમાં અસમંજસ છે. આ વર્ષે જન્માષ્ટમી બે દિવસ આવી રહે છે. 2 સપ્ટેમ્બરના રોજ જન્માષ્ટમી મંદિરો અને બ્રાહ્મણોના ઘરે ઉજવવામાં આવશે જ્યારે 3 સપ્ટેમ્બરના રોજ એટલે કે બીજા દિવસે વૈષ્ણવ સંપ્રદાયના લોકો જન્માષ્ટમીની ઉજવણી કરશે.